ข้อใดเป็นคำแนะนำในการใช้มหาหิงคุ์ในเด็ก
A. เก็บรวมกับยารับประทานชนิดอื่นๆ
B. สัมผัสกับเนื้อบริเวณที่เป็นแผลหรือรอยถลอก
C. ควรทาในที่โล่ง อากาศโปร่ง ถ่ายเทสะดวก
D. ให้เด็กรับประทาน
คำตอบที่ถูกต้องคือ C.  เพราะว่า เพราะกล่าวถึงคำแนะนำในการใช้มหาหิงคุ์ในเด็กได้ถูกต้อง

มหาหิงคุ์ คือ ชันน้ำมันหรือยางที่ได้มาจากลำต้นใต้ดินและรากของพืชที่มีชื่อวิทยาศาสตร์ว่า Ferula assafoetida L. อยู่ในวงศ์ Apiaceae ลักษณะเป็นสีเหลือง อมน้ำตาลและมีกลิ่นฉุนเป็นเอกลักษณ์เฉพาะตัว มหาหิงคุ์เป็นยาที่รู้จักกันมานานมากแล้ว ไม่เฉพาะแต่ในประเทศไทยเท่านั้น แต่ยังเป็นที่รู้จักและนิยมใช้กันในหลายๆ ประเทศ โดยในสมัยก่อน มหาหิงคุ์ถูกนำไปใช้สำหรับปรุงแต่งรสชาติอาหาร เป็นยาช่วยย่อย และในบางประเทศหมอพื้นบ้านยังนิยมนำมหาหิงคุ์มาทำเป็นยาล้างพิษได้อีกด้วย

มหาหิงคุ์ มีสรรพคุณมากมาย เช่น ใช้ทาภายนอกเพื่อรักษากลาก แก้แมลงกัดต่อย แก้ปวด แก้บวม นอกจากนั้นแล้วกลิ่นของมหาหิงคุ์ยังใช้ในการรักษาโรคหวัด และบรรเทาอาการไอได้อีกด้วย สำหรับสรรพคุณของมหาหิงคุ์ที่ใช้กับทารกในปัจจุบัน คือ นิยมนำมาทาที่หน้าท้อง ฝ่ามือ ฝ่าเท้าของเด็กทารก เพื่อระงับอาการปวดท้อง ท้องอืด พอทาไปสักพักเด็กก็มักจะผายลมออกมา หรือสำหรับเด็กบางคนที่ร้องไห้ไม่หยุด พอทามหาหิงคุ์ปุ๊บเด็กก็หยุดร้องปั๊บเลยก็มี

คำแนะนำในการใช้ “มหาหิงคุ์” ในเด็ก
1. มหาหิงคุ์ที่มีส่วนประกอบของแอลกอฮอล์ (โดยเฉพาะทิงเจอร์มหาหิงคุ์) ไม่ควรให้เด็กรับประทาน เพราะอาจมีผลเสียต่อเด็กได้ เนื่องจากในทิงเจอร์มหาหิงคุ์นั้นมีแอลกอฮอล์มาก อาจทำให้เด็กได้รับแอลกอฮอล์โดยไม่จำเป็น
2. ถ้านำมหาหิงคุ์มาใช้ทา ควรทาในที่โล่ง อากาศโปร่ง ถ่ายเทสะดวก หรือหลังจากทามหาหิงคุ์ที่ท้องแล้ว ให้ใช้ผ้าอ้อมห่อบริเวณท้องเด็กไว้ เพื่อทำให้ท้องอุ่นและทำให้ยาออกฤทธิ์ได้ดียิ่งขึ้น
3. ระมัดระวังไม่ให้เข้าตาหรือสัมผัสกับเนื้อบริเวณที่เป็นแผลหรือรอยถลอก
4. ควรเก็บให้พ้นมือเด็ก และไม่ควรเก็บรวมกับยารับประทานชนิดอื่นๆ
5. ควรสำรวจวันหมดอายุของยาก่อนนำมาใช้ เนื่องจากการเก็บยาไว้นานๆ จะทำให้ตัวยาออกฤทธิ์สลายตัวและให้ผลได้ไม่เต็มที่
การแพทย์ทางเลือก (alternative medicine)